ഹൈക്കോടതി ജഡ്ജിമാര്ക്ക് സ്ഥലം മാറ്റം നിര്ദേശിച്ച് സുപ്രിംകോടതി കൊളീജിയം ഹൈക്കോടതി ജഡ്ജിമാരെ വ്യാപകമായി സ്ഥലം മാറ്റാന് നിര്ദേശിച്ച് സുപ്രിംകോടതി കൊളീജിയം. 13 ചീഫ് ജസ്റ്റിസുമാരെയും 28 ജഡ്ജിമാരെയും സ്ഥലം മാറ്റാനുള്ള ശുപാര്ശ സര്ക്കാരിന് കൈമാറി. എട്ട് ജഡ്ജിമാര്ക്ക് സ്ഥാനക്കയറ്റം നല്കി ചീഫ് ജസ്റ്റിസുമാരായി നിയമിക്കാനും ശുപാര്ശ. അഞ്ച് സംസ്ഥാനങ്ങളിലെ ചീഫ് ജസ്റ്റിസുമാര്ക്ക് സ്ഥലം മാറ്റം ഉണ്ടാകും. 28 ജഡ്ജിമാരെ മറ്റ് സംസ്ഥാനങ്ങളിലെ ഹൈക്കോടതികളിലേക്ക് മാറ്റാനാണ് നിര്ദേശം. കല്ക്കട്ട ഹൈക്കോടതി ആക്റ്റിംഗ് ചീഫ് ജസ്റ്റിസ് രാജേഷ് ബിന്ദാല് അലഹബാദ് ചീഫ് ജസ്റ്റിസാകും. ത്രിപുര ചീഫ് ജസ്റ്റിസ് അഖില് ഖുറേഷിയെ രാജസ്ഥാനിലേക്ക് സ്ഥലം മാറ്റാന് ശുപാര്ശ. മധ്യപ്രദേശ് ഹൈക്കോടതി ജഡ്ജി പ്രകാശ് ശ്രീവാസ്തവ കല്ക്കട്ട ചീഫ് ജസ്റ്റിസാകും. ഛത്തീസ്ഗഡില് നിന്നുള്ള പ്രശാന്ത്കുമാര് മിശ്ര ആന്ധ്രാപ്രദേശ് ഹൈക്കോടതി ചീഫ് ജസ്റ്റിസാകും. Read Also : ഭീകരവാദവുമായി ബന്ധപ്പെട്ട് ഡല്ഹിയില് ഒരാള് കൂടി പിടിയില് അതേസമയം, രാജ്യത്തെ ഹൈക്കോടതികളിലെ ഒഴിവ് നികത്താന് സുപ്രധാന ചുവടുവയ്പ്പുമായി സുപ്രിംകോടതി കൊളിജിയം. അലഹബാദ് ഹൈക്കോടതി ജഡ്ജിമാരായി പതിമൂന്ന് അഭിഭാഷകരെ കൊളിജിയം ശുപാര്ശ ചെയ്തു. കേരള ഹൈക്കോടതിയിലേക്ക് എട്ട് പുതിയ ജഡ്ജിമാരെയാണ് സുപ്രിംകോടതി കൊളിജിയം ശുപാര്ശ ചെയ്തത്. നാല് ജുഡിഷ്യല് ഓഫിസര്മാരും നാല് അഭിഭാഷകരുമാണ് പട്ടികയിലുള്ളത്. നിയനമ ശുപാര്ശ അടങ്ങിയ ഫയല് സുപ്രിംകോടതി കൊളിജിയം കേന്ദ്രസര്ക്കാരിന് അയച്ചു. പത്ത് ഒഴിവുകളാണ് കേരള ഹൈക്കോടതിയില് നിലവിലുള്ളത്. അലഹബാദ് ഹൈക്കോടതിയിലേക്ക് പതിമൂന്ന് ജഡ്ജിമാര്, മദ്രാസ് കോടതിയിലേക്ക് നാലും രാജസ്ഥാനിലേക്ക് മൂന്നും കല്ക്കട്ട ഹൈക്കോടതിയിലേക്ക് രണ്ട് അഭിഭാഷകരെയും ജഡ്ജിമാരായി ശുപാര്ശ ചെയ്തു. കേന്ദ്രസര്ക്കാര് മടക്കിയ നാല് ഹൈക്കോടതികളിലെ ഒന്പത് അഭിഭാഷകരുടെ പേരുകള് വീണ്ടും ശുപാര്ശ ചെയ്തു. Read Also : കനത്ത മഴ മൂന്ന് ദിവസത്തിനിടെ യുപിയില് മരണപ്പെട്ടത് 24 പേര് ശോഭ അന്നമ്മ, സഞ്ജിത കെ എ, ബസന്ത് ബാലാജി, ടി കെ അരവിന്ദ് കുമാര് ബാബു എന്നിവരെയാണ് കേരള ഹൈക്കോടതി ജഡ്ജിമാരായി ശുപാര്ശ ചെയ്തത്. ജുഡിഷ്യല് ഓഫിസര്മാരായ സി ജയചന്ദ്രന്, സോഫി തോമസ്, പി.ജി അജിത് കുമാര്, സുധ എന്നിവര് സ്ഥാനക്കയറ്റ പട്ടികയില് ഇടംപിടിച്ചു. Story Highlights : Supreme Court Collegium recommends transfers of High Court Judges